text: Veddingarfyritøkur: Rumenia er greiður favorittur hesaferð
text: #000001
text: Heimavallarfyrimunur og søguliga styrkin hjá Rumenia viga meira, enn úrslitið mikukvøldið. Ein føroyskur sigur í lykladystinum í Rumenia í morgin gevur peningin fýra ferðir ella meira aftur hjá stóru veddingarfyritøkunum.
text: #000002
text: Elias Ellefsen á Skipagøtu og hinir skulu royna at aftur koppa stóru rumenunum (Mynd: Sverri Egholm)
text: #000003
text: Teir vita, at tað verður ógvuliga trupult. Men teir trúgva uppá EM, og at tað fer at bera til at basa Rumenia á útivølli eisini. Hetta gjørdu høvuðsvenjari og nakrir spælarar í føroyska hópinum, ið spældu høvuðsleiklut móti Rumenia, greitt, tá Portalurin tosaði við teir eftir søta sigurin mukuvkøldið.Til ber at síggja øll videobrotini hjá okkum herRumenia má metast at vera størri favorittur til hendan dystin, enn liðið var til dystin í Høllini á Hálsi, hevði Peter Bredsdorff Larsen á tungu, og soleiðis er eisini. Ein rumenskur sigur lá nakað omanfyri 1,60 mikudagin, meðan ein føroyskur gav peningin áleið tríggjar ferðir aftur. Til dystin í Bukarest í morgin liggur Rumenia á umleið á 1,30-1,35 hjá fleiri av teimum stóru veddingaryritøkunum - Bet365 hevur tó heimaliðið á 1,40. Tað er eisini júst Bet 365, ið trýr mest uppá Føroyar: Har gevur ein endurtøka av útfallinum frá mikukvøldinum peningin júst fýra ferðir aftur. Hjá Danske Spil, Bwin og øðrum fer tað nakað uppum hetta.
text: #000004
text: Rumenia hevði ávísar trupulleikar at skora í pørtum av dystinum í Føroyum - Pauli Jacobsen hevði nakrar týðandi bjargingar, men er ikki við í Rumenia vegna skaða. Aleksandar (Sasha) Lacok avloysir hoyvíkingin í hópinum - Nicholas Satchwell, ið spældi ein stórdyst mikukvøldið, er greiður fyrsti málverji til dystin (Mynd: Sverri Egholm)Heimavallarfyrimunurin var týðiligur á Hálsi mikukvøldið. Í morgin hava rumenar hann, og føroyingar skulu spæla í høll, har pláss er fyri umleið 2.500 áskoðarum (Mynd: Sverri Egholm)Tað er púra javnt í stigum millum Rumenia, Føroyar og Ukraina í stríðnum um 2. plássið. Eysturríki vann á Ukraina í gjár og er á veg at vinna bólkin rímiliga trygt. Hetta gjørdi eisini, at Føroyar komu uppum Ukraina í bólkinum Liðið sum endar nummar tvey kemur beinleiðis til EM-endaspælið í 2024. Fýra teir bestu trý'ararnir - tað eru átta bólkar - í undankappingini koma eisini við. Harvið er talan um ein ógvuliga týðandi dyst í rumenska høvuðsstaðnum seinnapartin í morgin.
text: #000005
text: Støðan í bólki 4 eftir trý umførEysturríki 6 stig Rumenia 2 stigFøroyar 2 stigUkraina 2 stigÚrslitini í 3. umfariMikudagin 8. mars 2023 - Høllin á HálsiFøroyar - Rumenia 28-26 (15-9)Fleiri tøl frá dystinum herMyndir: Føroyar - Rumenia Í gjár, hósdagin 9 mars - spældur í TýsklandiUkraina - Eysturríki 31-38
text: #000006
text: Kvinnurnar komnar uppá pláss í Kýpros
text: #000010
text: Brandur skoraði sítt fyrsta mál fyri Fredrikstad
text: #000014